1.	Účastník ZPC 

Meno a priezvisko, tituly:	Alena Tomanová, Mgr.	
Znalosť cudzích jazykov:	Anglický jazyk	

2.	Zahraničná pracovná cesta

Štát / mesto:	Litva/Vilnius	
Názov a adresa 
prijímajúcej organizácie:	Litovská Národná agentúra v spolupráci so SALTO-m TC	
Účel cesty:	Stretnutie ľudí zo za Youthpass 
/Youthpass contact person meeting/
	
Spôsob financovania 
(kto hradí cestovné, pobytové náklady, iné výdavky):	hradené zo zdrojov programu Mládež v akcii	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
08.10.2012	Príchod účastníkov
Predstavenie a privítanie účastníkov
Otvorenie večera
	
09.10.2012	Intro: kto je kto, program, zahrievanie
Update informácií o novinkách v Youthpass-e 
Trendy vo vzdelávaní v širšom kontexte
Štrasburgský  proces
Intro do Otvorenej Agendy
Otvorená Agenda
Reflexia
Zdieľanie nástrojov a dobrých príkladov praxe	
10.10.2012	Pokračovanie  Otvorenej Agendy 
Zdieľanie výstupov: odporúčania a návrhy
Prezentácia/update noviniek ohľadom dopadovej štúdie Európskej Komisie zameranej na Youthpass- začlenenie Národných agentúr do procesu
Nasledujúce kroky
Hodnotenie	

11.10.2012	Odchod účastníkov	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
08.10.2012	Príchod účastníkov

Predstavenie a privítanie účastníkov
Neformálne predstavenie organizátorov stretnutia. 
Poskytnutie praktických informácií
Zoznamovacie aktivity  

Otvorenie večera 
Neformálne diskusie 	
09.10.2012

	Intro: kto je kto, program, zahrievanie
Oficiálne privítanie a príhovor p. Lilija Gerasimiene (vedúca litovskej Národnej Agentúry)
Oficiálne predstavenie všetkých účastníkov a školiteľov/facilitátorov stretnutia, ako aj členov prípravného tímu.
Predstavenie programu stretnutia.

Update informácií o novinkách v Youthpass-e 
Kristiina Pernits (Salto TCRC)  prezentovala novinky týkajúce sa Youthpassu.
Najprv porozprávala o budúcej generácii programu pre mládež, ktorý by mal byť svojím spôsobom pokračovateľom programu Mládež v akcii- s novým návrhom pomenovania YES, Europe.  V návrhu je spomenutý aj Youthpass. Vzhľadom k tomu, že je všetko v procese, je ťažké predikovať ako bude certifikát Youthpass vyzerať, takže k tejto téme sme nedostali žiadne konkrétne informácie.
Napriek tomu je jasná stratégia do roku 2014, ktorá sa zameriava na 3 aspekty:
1.	Status Youthpassu:

Do roku 2014 by mali byť vytvorené certifikáty pre všetky akcie v rámci programu Mládež v akcii. Postupne sa zvyšuje počet vydaných certifikátov v jednotlivých akciách napr. v akcii 1.1 bolo vydaných v roku 2010-22125 certifikátov, 2011- 25086 a v roku 2012-22944. Na jeseň tohto roku sa začne s testovacou fázou Youthpassov pre projekty v rámci akcie 1.3. Do testovacej fázy budú prizvané všetky schválené projekty, realizujúce aktivity v danom období. Bol spustený nový Youthpass v akciách 4.3 a 3.1, pričom je možné vydávať Youthpass pre všetky aktivity v rámci týchto akcií, nielen pre školenia.

Čo sa týka Youthpassu po programe MvA, tak v dátume 13.-16.5.2012 sa v Paríži realizoval konzultačný seminár „Youthpass beyond YiA programe“, pričom sa diskutovalo najmä o tom, ako by mal budúci Youthpass vyzerať. Výstupy zo seminára budú predstavené Advisory Youthpass Group v decembri 2012. V roku 2013 bude spustená testovacia fáza na budúci formát Youthpassu po programe Mládež v akcii.

2.	Kvalitu Youthpassu

Krátke informácie o dopadovej štúdii Európskej komisie, ktorú má na starosti prípravná skupina.

Salto TCRC v rámci zvýšenia kvality podporuje svojimi aktivitami vzdelávací proces. Vydáva publikácie (Youthpass Unfolded, Youthpass in the EVS, Youthpass Guide), v spolupráci s Národnými agentúrami pripravuje školiace aktivity. Zároveň podporuje uznávanie neformálneho vzdelávania prostredníctvom publikácií a esejí, ktoré plánuje vydávať aj naďalej. Z už publikovných možno spomenúť napr. Unlocking doors to recognition).Taktiež boli spomenuté aktivity zamerané na uznávanie neformálneho vzdelávania v práci s mládežou ako „Strassbourgský proces“.

3.	Informácie ohľadom Youthpassu

Sa týkali najmä rôznych technických nástrojov ako sú preklady Youthpassov, www.stránky, videá, letáky, publikácia Coyote, ktorej jedno číslo bolo venované iba tejto problematike, publikácia, ktorú vydala Nórska NA- Youthapss for absolute beginners a pod.

Budúce priority Salta TCRC sa týkajú najmä oblasti zozbierania dobrých príkladov praxe a príkladov a argumentácie, ktoré vyvstanú z dopadovej štúdie.

Trendy vo vzdelávaní v širšom kontexte
Facilitátor stretnutia Paul Kloosterman prezentoval  video ohľadom nových trendov vo vzdelávaní, ktoré bolo jednak motivačné, jednak diskutabilné. Vo videu boli naznačené aj línie novej paradigmy vo vzdelávaní detí a mládeže, pretože podľa videa súčasné formálne vzdelávanie je v kríze, je tu nové hnutie vo vzdelávacích trendoch. K jedným z nových trendov môžeme jednoznačne zaradiť aj neformálne vzdelávanie.

Následne sme v skupinkách diskutovali, čo si o tom myslíme a kde je naše postavenie resp. akým výzvam čelíme.

Štrasburgský  proces

Kristiina Pernits (Salto TCRC)   nám detailnejšie predstavila tzv. Štrasburgský proces. Ide o proces započatý Sympósiom o neformálnom vzdelávaní, ktorý vyústil do následných aktivít.
Pred samotným Sympósium bola vytvorená tzv. expertná skupina v oblasti uznávania.  Bol vydaný dokument Pathway 2.0, následne sa konalo Sympósium, z ktorého výstupom bolo vyhlásenie účastníkov a akčný plan.
Bližšie informácie tu: 
http://youth-partnership-eu.coe.int/youth-partnership/documents/EKCYP/Youth_Policy/docs/Youth_Work/Policy/Pathways_II_towards_recognition_of_non-formal_learning_Jan_2011.pdf)

http://youth-partnership-eu.coe.int/youth-partnership/documents/EKCYP/Youth_Policy/docs/Youth_Work/Policy/STATEMENT_Symposium_participants_160312.pdf).

Obed

Intro do Otvorenej Agendy
Z prihlášok boli z očakávaní účastníkov (ľudí zodpovedných za Youthpass) vytiahnuté témy, ktorým by sme sa chceli venovať. Dostali sme však priestor popremýšľať, či sú to témy, ktoré by sme chceli prediskutovať s ostatnými kolegami. Z jednotlivých tém bol následne vytvorený program do Otvorenej agendy. Následne sme sa mali zapísať, o ktorú tému máme záujem. Ku každej témy sme mali za skupinu spísať na flipchart návrhy, odporúčania, otázky a aha momenty.

Otvorená Agenda
Prvý blok bol venovaný predstavovaniu Youthpass stratégie medzi kolegami (NA GE, LT, BG, UK, CH, HR, AU, HU, PL, IT...), pričom väčšina kolegov bola nová a nemala ešte jasne spísanú a pomenovanú Youthpass stratégiu. Napriek tomu samozrejme robia aktivity súvisiace so šírením informácií o Youthpasse a podpore žiadateľov programu Mládež v akcii. Ja som im predstavila Youthpass stratégiu resp. naplnánované aktivity slovenskej NA, ktorú je možné nájsť vo workpláne NA.

Druhý blok bol venovaný Uznávaniu neformálneho vzdelávania v jednotlivých členských krajinách, pričom na tomto workshope sme sa zišli zástupcovia Národných agentúr SK, PL, HU a TR. Jedine my sme mali jasnú stratégiu v oblasti uznávania neformálneho vzdelávania, ktorú som aj predstavila. PL robia aktivity na univerzitách s cieľom zvýšiť povedomie o neformálnom vzdelávaní podporiť vzájomné prelínanie formálneho a neformálneho vzdelávania. Pripravujú napríklad pre budúcich učiteľov alebo jazykárov workshopy zamerané na interkultúrne učenie.

Reflexia
Pol hodinka bola venovaná reflexii učenia sa počas dňa. V pároch sme mali diskutovať a reflektovať na aha momenty alebo vlastný proces učenia sa. Ja som robila reflexiu spoločne s českou kolegyňou.

Večera

Zdieľanie nástrojov a dobrých príkladov praxe
Predstavovali sme si rôzne nástroje/publikácie, ktoré vyprodukovali kolegovia z národných agentúr. Priniesli sa nástroje, ktoré využíva nemecká a francúzska NA.
Ja som v pléne predstavila pre inšpiráciu slovenskú stratégiu uznávania NFV a zároveň pustila draft videa, ktoré pripravujeme s cieľom zvýšenia povedomia o NFV.
	
10.10.2012	Úvod, energizer, praktické informácie
Pokračovanie  Otvorenej Agendy 
Ďalší blok som si zvolila „promo aktivity“ s cieľom zvýšenia informovanosti a povedomia o neformálnom vzdelávaní, kde sme si všetci navzájom vymieňali príklady dobrej praxe. Načerpala inšpiráciu a rada by som využila niektoré veci v praxi ako napr. vytvorenie súťaže s cieľom získania dobrých príkladov praxe.

Ďalší blok v rámci otvorenej agendy som si zvolila tému „Youthpass po skončení projektu alebo Youthpass s odstupom času“, kde sme opätovne zdieľali príklady dobrej praxe, pričom jednou z inšpirujúcich metód, ktoré by som rada vyskúšala je post-dotazník ohľadom využiteľnosti Youthpassu.

Zdieľanie výstupov: odporúčania a návrhy
Za každý blok v rámci otvorenej agendy boli odprezentované návrhy a odporúčania, ktoré budú spísané a zaslané všetkým národným agentúram v rámci reportu zo stretnutia. Report bude k dispozícii v NA MVA.

Presentácia/update noviniek ohľadom dopadovej štúdie Európskej Komisie zameranej na Youthpass- začlenenie Národných agentúr do procesu
Kristiina Pernits (Salto TCRC)  predstavila konkrétne kroky v rámci dopadovej štúdie a to, že sú vytvorené dva dotazníky, jeden je pre organizácie a druhý pre samotných účastníkov projektu. Výskumnú vzorku vyberala EK. Okrem dotazníkov sa budú realizovať aj rozhovory s osobami zodpovednými za Youthpass, vedúcimi NA...ako aj tzv. fokusové skupiny na národných úrovniach s cieľom mať podložené ak kvalitatívne výstupy, nielen kvantitívne.
Očakáva sa aj pomoc zo strany národných agentúr pri realizácii  fokusových skupín, o čom budú vedúci NA informovaní oficiálnym listom.
Nasledujúce kroky
V rámci skupiny sme si povedali nasledujúce kroky, ktoré plánujeme podniknúť. K mojim patrí napr. informovanie ostatných kolegov a žiadateľov o novinkách a zjednodušeniach vo vytváraní Youthpassu, editovanie prekladov certifikátu Youthpass, informovať vedúcu NA o fokusových skupinách v rámci dopadovej štúdie, aktualizovať informácie v letáku ohľadom certifikátu Youthpass, pričom sa nechám inšpirovať nemeckou, poľskou brožúrkou, preklad videa o Youthpasse, ktorý spravila estónska NA a pod.

Hodnotenie
Ústne hodnotenie a hodnotenie prostredníctvom dotazníka	

11.10.2012	Odchod účastníkov	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
O výsledkoch a výstupoch zo stretnutia budem informovať na pravidelných poradách NA. Výsledky plánujem sprostredkovať i sieti regionálnych konzultantov ako aj kolegom z oddelenia Národného projektu Komprax, ktorí majú na zodpovednosť národnú kampaň Uznanie s cieľom prezentácie výstupov s projektov a uznávania konceptu neformálneho vzdelávania medzi zamestnávateľmi a širšou verejnosťou.	

6.	Prehľad prinesenej dokumentácie a miesto jej uloženia 

Prinesená dokumentácia je k dispozícii v Iuvente - Národnej agentúre Mládež v akcii. Konkrétne som priniesla brožúrky vydané nemeckou a francúzskou NA, ktoré by som chcela posunúť na OVV.	

7.	
Osobitne vyhodnotený očakávaný prínos ZPC 

Najväčší prínos je využitie dobrých príkladov praxe, ktoré využívajú iní kolegovia v národných agentúrach a ich implikácia na slovenskú realitu. Za prínos tiež považujem nadviazanie spolupráce a vzájomné zdieľanie zdrojov a nástrojov na podporu neformálneho vzdelávania a jeho uznávania.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Iuvneta- Národnej agentúry Mládež v akcii na pravidelných poradách.	

Súhlasím so zverejnením tejto správy na internete

Dátum:	11.10.2012	
Správu vypracoval
(meno a priezvisko, podpis):	Alena Tomanová	
Správu schválil
(meno a priezvisko, podpis):